*Precizēts*

Ministru kabineta rīkojuma projekta

## „Par valsts nekustamā īpašuma nodošanu Madonas novada pašvaldības īpašumā” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Publiskas personas mantas atsavināšanas likuma (turpmāk - Atsavināšanas likums) 5.panta pirmā daļa, 42.panta pirmā daļa, 43.pants, 45.panta pirmā daļa, likuma „Par pašvaldībām” 15.panta pirmās daļas 9.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Madonas novada dome 2016.gada 30.jūnijā (prot. 13, 11.p.) ir pieņēmusi lēmumu Nr.342 „Par nekustamā īpašuma „Masīvs 5-141 zemes gabals Nr.135” pārņemšanu pašvaldības īpašumā”, ar kuru tiek nolemts pieņemt nekustamo īpašumu „Masīvs 5-141 zemes gabals Nr.135” (nekustamā īpašuma kadastra Nr. 7042 010 0790) – zemes vienību 668 m2 platībā (zemes vienības kadastra apzīmējums 7042 010 0790) un būves (būvju kadastra apzīmējumi 7042 010 0790 001 un 7042 010 0790 002) – „Rosme 135”, Aronas pagastā, Madonas novadā (turpmāk tekstā ‑ nekustamais īpašums „Masīvs 5-141 zemes gabals Nr.135”) pašvaldības autonomās funkcijas īstenošanai saskaņā ar likuma „Par pašvaldībām” 15.panta pirmās daļas 9.punktu – *sniegt palīdzību iedzīvotājiem dzīvokļa jautājumu risināšanā*.Atbilstoši Atsavināšanas likuma 45.panta pirmajai daļai, palīdzības sniegšanai dzīvokļa jautājumu risināšanā likumā „Par palīdzību dzīvokļa jautājumu risināšanā” noteiktajos gadījumos valsts dzīvojamo māju, kā arī valstij piederošu dzīvokļa īpašumu piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar šā likuma 42.panta nosacījumiem. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt valsts dzīvojamo māju vai dzīvokļa īpašumu savā īpašumā, to atsavina šajā likumā noteiktajā kārtībā. Ievērojot iepriekš minēto Finanšu ministrija (valsts akciju sabiedrība „Valsts nekustamie īpašumi”) ir izstrādājusi Ministru kabineta rīkojuma projektu „Par valsts nekustamā īpašuma nodošanu Madonas novada pašvaldības īpašumā” (turpmāk – Rīkojuma projekts). Īpašuma tiesības uz nekustamo īpašumu „Masīvs 5-141, zemes gabals Nr.135”, nostiprinātas Latvijas valstij Finanšu ministrijas personā Aronas pagasta zemesgrāmatas nodalījumā Nr.533, lēmumu datums:21.10.2009.Nekustamā īpašuma „Masīvs 5-141 zemes gabals Nr.135” sastāvā ietilpst zemes vienība 668 m² platībā un divas būves: ‑ būve (būves kadastra apzīmējums 7042 010 0790 001) – dārza mājiņa ar kopējo platību 11.60 m2. Būves galvenais lietošanas veids: *viena dzīvokļa mājas*; ‑ būve (būves kadastra apzīmējums 7042 010 0790 002) – siltumnīca ar kopējo platību 13.50 m2. Būves galvenais lietošanas veids: *citas, iepriekš neklasificētas, ēkas*.Būves ir uzņemtas Finanšu ministrijas bilancē un atrodas Finanšu ministrijas tiesiskajā valdījumā. Minētās būves ir mazēkas (to apbūves laukums nepārsniedz 25 m2). Atbilstoši likuma „Par nekustamā īpašuma ierakstīšanu zemesgrāmatās” 19.panta pirmajā daļā noteiktajam mazēkas zemesgrāmatā kā patstāvīgi īpašuma objekti nav ierakstāmas. Ievērojot iepriekš minēto, un to, ka atbilstoši Publiskas personas finanšu līdzekļu un mantas izšķērdēšanas novēršanas likuma 3.pantam uz atsavināšanas procesu arī ir attiecināms pienākums lietderīgi rīkoties ar finanšu līdzekļiem un mantu, tas ir, rīcībai ir jābūt tādai, lai mērķi sasniegtu ar mazāko finanšu līdzekļu un mantas izlietojumu, minētās būves netika ierakstītas Aronas pagasta zemesgrāmatas nodalījumā Nr.533. Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma „Masīvs 5-141, zemes gabals Nr.135” kadastrālā vērtība uz 2017.gada 1.janvāri ir 1135 *euro* (zeme – 568 *euro* +būves –567 *euro*).Zemes vienības lietošanas mērķis: 0601 – *individuālo dzīvojamo māju apbūve.*Nekustamajam īpašumam „Masīvs 5-141, zemes gabals Nr.135” ne Aronas pagasta zemesgrāmatas nodalījumā Nr.533, ne Nekustamā īpašuma valsts kadastra informācijas sistēmā nav reģistrēti apgrūtinājumi.Nekustamais īpašums „Masīvs 5-141, zemes gabals Nr.135” ir iznomāts. 2010.gada 9.jūnijā valsts akciju sabiedrība „Valsts nekustamie īpašumi” un fiziska persona Skaidrīte Vija Bajāre ir noslēguši Nekustamā īpašuma Madonas novadā, Aronas pagastā „Masīvs 5-141, zemes gabals Nr.135” nomas līgumu Nr.D-8912-Z (*ar 22.02.2011.grozījumiem Nr.3394, 14.02.2012 grozījumiem Nr.3606 un 11.03.2013. grozījumiem Nr.D-8912-Z-1, 09.05.2014. grozījumiem Nr.D-8912-Z-2*). Nekustamais īpašums „Masīvs 5-141, zemes gabals Nr.135” ir iznomāts tikai dārzkopības vajadzībām. Līgums ir noslēgts līdz nekustamā īpašuma „Masīvs 5-141, zemes gabals Nr.135” atsavināšanai, bet ne ilgāk kā līdz 31.01.2019. Atbilstoši Civillikuma 2174.pantam, kad iznomātājs vai izīrētājs nomas vai īres priekšmetu atsavina, ieguvējam jāievēro nomas vai īres līgums tikai tad, ja tas ierakstīts zemes grāmatās (2126.p.). Ja ieguvējs uzteic līgumu, kas nav ierakstīts zemes grāmatās, tad iznomātājam vai izīrētājam jāatlīdzina nomniekam vai īrniekam visi zaudējumi, kādi viņam nodarīti ar līguma priekšlaicīgu izbeigšanu; ieguvējam tādā gadījumā jādod nomniekam vai īrniekam piemērots laiks īres vai nomas priekšmeta atdošanai. Savukārt Civillikuma 2175. pants nosaka, ka, ja jaunais ieguvējs vēlas līgumu atstāt spēkā, atsavinājums (2174.p.) nedod nomniekam vai īrniekam tiesību atteikties no tā.Valsts akciju sabiedrības „Valsts nekustamie īpašumi” lietvedībā 14.03.2016. ar Nr.3977 ir reģistrēts nekustamā īpašuma „Masīvs 5-141 zemes gabals Nr.135” nomnieces Skaidrītes Vijas Bajāres atsavināšanas ierosinājums. Valsts akciju sabiedrība „Valsts nekustamie īpašumi” ar 24.03.2016. vēstuli Nr.3/2-3/5036 ir informējusi Skaidrīti Viju Bajāri par to, ka nomnieci neatbilst tam personu lokam, kuras saskaņā ar Atsavināšanas likuma 4.panta ceturto daļu var ierosināt publiskas personas mantas atsavināšanu un izmantot pirmpirkuma tiesības, saskaņā ar šā likuma nosacījumiem.Ievērojot Madonas novada domes 2016.gada 30.jūnija lēmumu, valsts akciju sabiedrības „Valsts nekustamie īpašumi” Īpašumu izvērtēšanas komisija 2016.gada 22.septembrī (prot. Nr.IZKP-16/21, 3.punkts) ir pieņēmusi lēmumu normatīvo aktu noteiktajā kārtībā sagatavot un virzīt izskatīšanai Ministru kabineta rīkojuma projektu par nekustamā īpašuma „Masīvs 5-141 zemes gabals Nr.135" nodošanu bez atlīdzības Madonas novada pašvaldības īpašumā pašvaldības autonomās funkcijas - sniegt palīdzību iedzīvotājiem dzīvokļu jautājuma risināšanai - realizēšanai.Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija, valsts akciju sabiedrība „Valsts nekustamie īpašumi”. |
| 3. | Cita informācija | Nav. |
| III. Tiesību akta projekta ietekme uz valsts budžetu un pašvaldību budžetiem |
| Rādītāji | 2017. gads | Turpmākie trīs gadi (tūkst. latu) |
| 2018. | 2019. | 2020. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | 0 |
| 3.1. valsts pamatbudžets | 0 |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |
| 5. Precizēta finansiālā ietekme: | X | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izstrādātajam rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. Nekustamā īpašuma „Masīvs 5-141 zemes gabals Nr.135” reģistrēšanu zemesgrāmatā uz pašvaldības vārda veiks Madonas novada pašvaldība par saviem finanšu līdzekļiem.Madonas novada pašvaldība, pārreģistrējot īpašumtiesības zemesgrāmatā uz pašvaldības vārda varēs Aronas pagasta zemesgrāmatas nodalījumā Nr.533 pievienot arī būves. |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”, Madonas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, IV un V sadaļa –projekts šīs jomas neskar.*

Finanšu ministres vietā –

Ministru prezidents M. Kučinskis

Bružas 67024927

vita.bruzas@vni.lv